ÍTACA PRESENTA LA SEVA EDICIÓ MÉS AMBICIOSA | linkproduccions.com
HomeFestivals ÍTACA PRESENTA LA SEVA EDICIÓ MÉS AMBICIOSA
10 abril, 2018 Albert Pla, ANC, Assemblea Nacional Catalana, Ebri Knight, El Petit de Cal Eril, Empar Moliner, Enric Montefusco, Festival ÍTACA, Maria Arnal i Marcel Bagès, Mazoni, Òmnium Cultural, Roger Mas, Suso de Toro, Txarango, Xarim Aresté
ÍTACA, Cultura i Acció, el festival produït per Link Produccions, celebrarà enguany la seva edició més ambiciosa consolidant el creixement sostingut del festival en els últims anys. En la seva sisena edició, el festival que arriba amb l’estiu a l’Empordà, proposa, de maig a juliol, una trentena d’actuacions musicals, un 30% més que l’any passat. En aquesta línia de creixement, el festival incorpora en la seva sisena edició dos nous escenaris: la Ciutat Ibèrica d’Ullastret i la plaça del Castell de La Bisbal d’Empordà que s’afegeixen als emplaçaments habituals.
Un concert molt especial tancarà el festival. Albert Pla torna a ÍTACA en el marc incomparable de la Platja de Port Bo de Calella de Palafrugell. Un concert ple de sorpreses i única actuació de l’artista més irreverent de l’escena catalana aquest estiu a la Costa Brava. El festival també anuncia els concerts de Maria Arnal i Marcel Bagés, Blaumut amb David Mauricio com a teloner; i de la Barcelona Jazz Orquestra dins l’onzena edició del festival JazzPera. Aquestes actuacions s’afegeixen a les ja anunciades de Maika Makovski & Brossa Quartet Corda i d’Asian Dub Foundation que posarà música en directe a l’emblemàtica pel·lícula francesa L’Odi (La Haine).
ÍTACA manté la seva aposta de ser un espai de reflexió i iniciarà la seva programació amb una conferència de l’escriptor gallec Suso de Toro dins del cicle ‘Nous referents pel canvi social‘. Justament, la Pujada al Montgrí, el 27 de maig, serà més reivindicatitva que mai i celebrarà una edició molt especial per fer un crit a favor de la llibertat d’expressió i solidaritzar-se amb el presos polítics del nostre país. Òmnium Cultural i l’Assemblea Nacional Catalana (ANC) col·laboren enguany en l’organització de l’esdeveniment.